Dvojenoge
Dvojenoge (Diplopoda) su kopneni člankonošci koji čine razred u potkoljenu Myriapoda zajedno sa strigama (Chilopoda), malonošcima (Pauropoda) i kratkonošcima (Symphyla).

Odlikuju se dobro razvijenom glavom i kolutičavim tijelom na kojem svaki kolutić ima jedan do dva para nogu. Dvojenoge su poznate i kao milipedes, što znači tisuću nogu, ali je broj znatno manji. Večina ima oko 30 pari nogu, ali je poznata i vrsta sa 350 pari.

Karakteristike 
 Noćne životinje.
 Mogu narasti  od 2 mm do 25 cm. 
 Oči ako postoje onda su jednostavne, ali mnoge vrste ih nemaju. 
 Jedan par ticala (antennae).
 Za razliku od striga, dvojenoge su plašljive i ne posjeduju otrovne kandže kako bi zaštitili sebe i obeshrabrile predatora.

Životni ciklus 
Ženka jaja polaže u tlu ispod balvana i među lišćem. Novoizlegli mladi imaju po nekoliko pari nogu, ovisno o vrsti, a segmenti tijela i nogu nadograđuju se dok ne dosegne odraslu dob.

Hrana 
Dvojenoge su biljojedi (herbivore) i strvinari, koji se prvenstveno hrane trulim materijalmom i biljnog i životinjskog porijekla. U Australiju je uvezena vrsta Ommatoiulus moreletii (Crna Portugalski stonoga) koja se u južnoj Australiji toliko namnoži da uništava usjeve i vrši prave invazije na kuće i druge nastambe gdje može zagaditi hranu i zavuči se u tepihe ili posteljine. Ova životinja stekla je reputaciju neugodnog štetočine gdje god je prisutna. U samoobrani ispušta neku žutu tekućinu, ali za ljude nije opasna.

Staništa 
Staništa dvojnoga nalaze se na hladnim i vlažnim mjestima, a mnoge vrste su uobičajene ispod kamenja i trupaca, u lišću i tlu i ispod kore stabala.

Redovi 
 Callipodida 
 Chordeumatida 
 Glomerida 
 Glomeridesmida 
 Julida 
 Platydesmida 
 Polydesmida 
 Polyxenida 
 Polyzoniida
 Siphoniulida 
 Siphonocryptida 
 Siphonophorida
 Sphaerotheriida 
 Spirobolida 
 Spirostreptida 
 Stemmiulida

Izvori

Literatura 

  Wolfgang Dohle: Progoneata. In: W. Westheide, R. Rieger (Hrsg.): Spezielle Zoologie Teil 1: Einzeller und Wirbellose Tiere. Gustav Fischer Verlag, Stuttgart/Jena 2006, , S. 592–600
 Harald Hauser; Karin Voigtländer; Deutscher Jugendbund für Naturbeobachtung (Hrsg.): Doppelfüßer (Diplopoda) Ostdeutschlands. Alle Diplopodenarten Ost- und Norddeutschlands mit Bestimmungsschlüssel, Artportraits, Verbreitungskarten. 2. Auflage. 2009,

Vanjske veze 

 Diplopoda Taxonomy Site 
 Diplopoda.de : Informationen über Biologie, Systematik und Haltung von einheimischen und exotischen Doppelfüßern

Stonoge